ສວນສັດ ໃນວໍຊິງຕັນ ສະຫຼອງ ການເກີດ ຂອງລູກໝີ ແພນດ້າ ຄູ່ນຶ່ງ
ບັນດາສັດຕະວະແພດ ໄດ້ກວດພົບເຫັນ ຫຼັກຖານ ຂອງລູກໝີ ແພນດ້າອ່ອນໃນທ້ອງແມ່ ໃນວັນທີ 19 ສິງຫາ ປະມານ 1 ເດືອນ ຫຼັງຈາກ Mei Xiang ເລີ້ມສະແດງອາການຕັ້ງທ້ອງ.
ບັນດາຜູ້ນິຍົມຊົມຊອບ ໝີ Panda ຂະໜາດຍັກ ໄດ້ຮັບຂ່າວດີ ໃນວັນເສົາວານນີ້ ໃນຂະນະທີ່ ສວນສັດແຫ່ງຊາດຂອງ Smithsonian ຢູ່ໃນວໍຊິງຕັນ ໄດ້ປະກາດການເກີດໃໝ່ ຂອງ ລູກໝີ Panda ນ້ອຍຄູ່ໜຶ່ງ ສວນສັດດັ່ງກ່າວ ໄດ້ປະກາດການເກີດ ທີ່ໜ້າຕື່ນເຕັ້ນດີໃຈ ຂອງລູກໝີນ້ອຍ ໂຕທີສອງ ທີ່ສຸຂະພາບດີ ໂດຍແມ່ໝີ Mei Xiang ເມື່ອຕອນແລງຂອງວັນເສົາວານນີ້ ປະມານ 5 ຊົ່ວໂມງ ຫຼັງຈາກ ທີ່ໄດ້ເກີດມີຄວາມຕື່ນເຕັ້ນ ໄປທົ່ວຂົງເຂດຢ່າງກວ້າງ ຂວາງ ດ້ວຍຂ່າວການເກີດ ຂອງລູກໝີ Panda ໂຕທຳອິດ ເພດຂອງພວກລູກໝີ ທີ່ເກີດໃໝ່ນັ້ນ ຈະໄດ້ບອກໃຫ້ຮູ້ ໃນມື້ຕໍ່ໄປ ໃນຄຳຖະແຫລງທີ່ຍືດຍາວ ຫຼັງຈາກການເກີດທຳອິດ ທາງການສວນສັດ ກ່າວວ່າ Mei Xiang ໄດ້ມີປະຕິກິລິຍາ ໃນທາງທີ່ດີຕໍ່ລູກໝີ ໂດຍການອຸ້ມເອົາລູກໝີນ້ອຍຂຶ້ນ ຜູ້ອຳນວຍການສວນສັດ ທ່ານ Dennis Kelly ກ່າວວ່າ  ແລະ ກ່າວອີກວ່າ